**Roblox** (/ˈroʊblɒks/ ROH-bloks) ir tiešsaistes spēļu platforma un spēļu veidošanas sistēma, ko izstrādājusi Roblox Corporation un kas ļauj lietotājiem programmēt spēles un spēlēt citu lietotāju radītas spēles. Platformā, ko 2004. gadā izveidoja Deivids Bašuki un Ēriks Kasels un kas tika izdota 2006. gadā, tiek piedāvātas lietotāju radītas dažādu žanru spēles, kas ir kodētas Lua programmēšanas valodā. Lielāko daļu Roblox vēstures tā bija salīdzinoši neliela gan kā platforma, gan kā uzņēmums. Roblox sāka strauji augt 2010. gadu otrajā pusē, un šo izaugsmi paātrināja COVID-19 pandēmija.

Roblox var spēlēt bez maksas, bet spēles ietvaros ir pieejami pirkumi, izmantojot virtuālo valūtu, ko sauc par *Robux*. Roblox 2020. gada augustā bija vairāk nekā 164 miljoni ikmēneša aktīvo lietotāju, tostarp vairāk nekā puse no visiem ASV bērniem, kas jaunāki par 16 gadiem. Lai gan Roblox kopumā ir saņēmis pozitīvas atsauksmes no kritiķiem, platforma tiek kritizēta par tās moderāciju, mikromaksājumiem un apsūdzībām bērnu ekspluatācijā.

Pārskats
--------

### Roblox Studio

Roblox ļauj spēlētājiem veidot savas spēles, izmantojot Roblox Studio dzinēju, ko pēc tam var spēlēt citi lietotāji. Spēles tiek veidotas, izmantojot Lua valodas atvasinājumu ar nosaukumu Luau. Lietotājiem ir iespēja radīt iegādājamu saturu, izmantojot vienreizējus pirkumus, kas pazīstamas kā *spēļu caurlaides*, kā arī mikromaksājumus, kurus var iegādāties vairāk nekā vienu reizi. Lielāko daļu Roblox Studio radīto spēļu izstrādā nepilngadīgie, un gadā, izmantojot Roblox Studio, tiek radītas ap 20 miljoni spēļu.

### Ekonomika

Robux virtuālās valūtas logo
Roblox ļauj spēlētājiem pirkt, pārdot un radīt virtuālus priekšmetus, kurus var izmantot, lai izmainītu savu virtuālo tēlu, kas platformā kalpo kā viņu avatārs. Iepriekš tikai Roblox administratoriem bija iespēja pārdot aksesuārus, ķermeņa daļas, ekipējumu un pakas zem oficiālā Roblox lietotāja konta. Šī kārtība pastāvēja līdz brīdim, kad tika ieviests *UGC* katalogs, kas ļāva Roblox kopienā izvēlētiem cilvēkiem radīt un pārdot pielāgotus *lietotāja radīta satura* (*UGC*) avatāra priekšmetus. Vairāki platformas lietotāji izstrādā priekšmetus kā pilna laika darbu, un visvairāk pelnošie radītāji no priekšmetu pārdošanas nopelna vairāk nekā 100 000 ASV dolāru gadā.

*Robux* ļauj spēlētājiem iegādāties dažādus priekšmetus, un tos var iegādāties par reālu valūtu, no periodiskas stipendijas, kas tiek piešķirta dalībniekiem ar *Premium* abonementu, un no citiem spēlētājiem, radot un pārdodot virtuālo saturu Roblox.

#### Krāpšanas gadījumi

Ar Roblox saistīto krāpšanas gadījumu skaits ir ievērojams, un galvenokārt tie ir automatizēti ziņojumi, kas reklamē krāpnieciskas tīmekļa vietnes, krāpnieciskas spēles, kuru mērķis ir šķietami izdalīt bezmaksas *Robux*, un nederīgi *Robux* kodi. Krāpnieki kompromitē Roblox kontus, lai zagtu un pārdotu to virtuālos priekšmetus par reālu valūtu vai kriptovalūtu, izmantojot tirgus vietnes vai Discord tērzētavas.

Panākumi un ietekme
-------------------

Tā kā Roblox ir lietotāju radītu spēļu platforma, tajā ir dažādas populāras spēles. Populārākajām Roblox spēlēm 2020. gada maijā bija vairāk nekā 10 miljoni aktīvu spēlētāju mēnesī. Kopš 2020. gada augusta vismaz 20 spēles ir nospēlētas vairāk nekā miljardu reižu, un vismaz 5000 spēļu ir nospēlētas vairāk nekā vienu miljonu reižu. Uzņēmumi ir izmantojuši Roblox kā platformu savu produktu reklamēšanai.

### COVID-19

COVID-19 pandēmija ir ietekmējusi Roblox dažādos veidos. Sakarā ar pandēmijas noteiktajiem ierobežojumiem, Roblox tika izmantots kā veids, kā bērni varēja sazināties savā starpā. Viens no visvairāk pamanītajiem veidiem, kā šis saziņas veids tiek īstenots, ir dzimšanas dienas svinību rīkošana platformā. COVID-19 izraisīja gan ievērojamu platformas ieņēmumu, gan tajā esošo spēlētāju skaita pieaugumu, ko piedzīvoja lielākā daļa spēļu industrijas, jo spēlētāji bija spiesti palikt telpās un pavadīja vairāk laika spēlējot videospēles.

Roblox platforma ir izmantota arī virtuālo reliģisko procesiju rīkošanai personīgo ceremoniju vietā karantīnas ierobežojumu dēļ. Virtuālās procesijas un reliģiskās ceremonijas ir rīkojušas dažādas Romas katoļu draudzes Filipīnās un citās valstīs, ko organizēja reliģiskās jauniešu organizācijas.

### Ieņēmumi

2017. gada Roblox izstrādātāju konferencē uzņēmuma pārstāvji paziņoja, ka spēles platformas veidotāji, kuru 2017. gadā bija aptuveni 1,7 miljoni, 2017. gadā kopā nopelnījuši vismaz 30 miljonus ASV dolāru. Roblox iOS versijas kopējie ienākumi 2019. gada novembrī pārsniedza 1 miljardu ASV dolāru, 2020. gada jūnijā - 1,5 miljardus ASV dolāru, bet 2020. gada oktobrī - 2 miljardus ASV dolāru, padarot to par iOS aplikāciju ar otriem lielākajiem ienākumiem. Vairākas atsevišķas Roblox spēles ir nopelnījušas vairāk nekā 10 miljonu ASV dolāru ieņēmumus, bet spēļu izstrādātāji kopumā platformā 2020. gada laikā pēc prognozēm nopelnīja aptuveni 250 miljonus ASV dolāru. 2020. gadā Roblox kļuva par trešo pelnošāko spēli ar 2,29 miljardu ASV dolāru ieņēmumiem, atpaliekot no Tencent spēlēm *PUBG* un *Honor of Kings*.

Atsauces
--------

1. ↑  «Roblox Company Information». *Roblox Support*. Skatīts: 2019. gada 9. septembris.
2. ↑  Joseph Yaden. «What is Roblox?». *Digital Trends*, 2020. gada 4. maijs. Skatīts: 2020. gada 1. jūnijs.
3. ↑  Andrew Haak. «Roblox Arrives on Android». *Roblox Blog*, 2014. gada 16. jūlijs. Skatīts: 2020. gada 26. jūnijs.
4. ↑  Jay Peters. «Roblox is finally coming to PlayStation». *The Verge*, 2023. gada 8. septembris. Skatīts: 2023. gada 9. septembris.
5. ↑  Tom Phillips. «Roblox launches on PlayStation in October». *Eurogamer* (angļu), 2023. gada 14. septembris. Skatīts: 2023. gada 21. septembris.
6. 1 2  Ari Levy. «While parents Zoom, their kids are flocking to an app called Roblox to hang out and play 3D games». *CNBC* (angļu), 2020-04-08. Skatīts: 2024-03-12.
7. ↑  Chris Morrison. «How Roblox avoided the gaming graveyard and grew into a $2.5B company». *TechCrunch* (en-US), 2019-07-11. Skatīts: 2024-03-12.
8. 1 2  Kellen Browning. «Where Has Your Tween Been During the Pandemic? On This Gaming Site». *The New York Times* (en-US), 2020-08-16. ISSN 0362-4331. Skatīts: 2024-03-12.
9. ↑  Taylor Lyles. «Over half of US kids are playing Roblox, and it’s about to host Fortnite-esque virtual parties too». *The Verge* (angļu), 2020-07-21. Skatīts: 2024-03-12.
10. ↑  Stuart Dredge. «All you need to know about Roblox». *The Observer* (en-GB), 2019-09-28. ISSN 0029-7712. Skatīts: 2024-03-12.
11. ↑  «How to Learn Roblox and Roblox Studio | Envato Tuts+». *Game Development Envato Tuts+*. 2012-12-26. Skatīts: 2024-03-12.
12. ↑  Jane Mavoa, Marcus Carter. «Why is kids’ video game Roblox worth $38 billion and what do parents need to know?». *The Conversation* (en-US), 2021-03-17. Skatīts: 2024-03-12.
13. ↑  *www.bizjournals.com*. Skatīts: 2024-03-12. Tukšs vai neesošs `|title=`
14. ↑  Jonathan Vanian. «Roblox is letting game creators sell 3D virtual goods as it looks for ways to boost revenue». *CNBC* (angļu), 2023-09-08. Skatīts: 2024-03-12.
15. ↑  Condé Nast. «Digital fashion surges in a sales downturn». *Vogue Business* (en-US), 2020-04-14. Skatīts: 2024-03-12.
16. ↑  Jack Fennimore. «Roblox: 5 Fast Facts You Need to Know». *Heavy.com* (en-US), 2017-07-12. Skatīts: 2024-03-12.
17. ↑  «Roblox 101: How to Avoid Free Robux Scams». *PCMAG* (angļu). Skatīts: 2024-03-12.
18. ↑  «Action News Troubleshooters: Spotting video game scams». *6abc Philadelphia* (angļu). Skatīts: 2024-03-12.
19. ↑  Andy Chalk published. «A new report on Roblox reveals how hackers and scammers are continuing to rip off kids». *PC Gamer* (angļu), 2022-02-14. Skatīts: 2024-03-12.
20. ↑  «Gamers are logging millions of hours a day on Roblox». *The Economist*. ISSN 0013-0613. Skatīts: 2024-03-12.
21. ↑  Ana Diaz. «Roblox is ‘exploiting’ users with deceptive advertising, watchdog group says». *Polygon* (en-US), 2022-04-22. Skatīts: 2024-03-12.
22. ↑  Dean Takahashi. «Roblox: How teens are using games to cope with the pandemic». *VentureBeat* (en-US), 2020-06-29. Skatīts: 2024-03-12.
23. ↑  Malindy Hetfeld published. «Roblox is now the game of choice for over half of all US kids». *PC Gamer* (angļu), 2020-07-22. Skatīts: 2024-03-12.
24. ↑  «The surprising trend of virtual Catholic Masses on Roblox». *Aleteia — Catholic Spirituality, Lifestyle, World News, and Culture* (angļu). 2023-01-31. Skatīts: 2024-03-12.
25. ↑  Matt Weinberger. «This game turned players into $50,000-a-month entrepreneurs — now it has a plan to help them make $1.68 million a year». *Business Insider* (en-US). Skatīts: 2024-03-12.
26. ↑  «Hobbyist developers will make $30 million via 'Roblox' this year». *Engadget* (en-US). 2017-07-22. Skatīts: 2024-03-12.
27. ↑  Patrick Shanley. «‘Roblox Mobile’ Crosses $1B in Lifetime Revenue». *The Hollywood Reporter* (en-US), 2019-11-25. Skatīts: 2024-03-12.
28. ↑  Kayleigh Partleton, Staff Writer. «Roblox Mobile hits $1.5 billion in lifetime revenue». *pocketgamer.biz*, 2020-06-26. Skatīts: 2024-03-12.
29. ↑  Kayleigh Partleton, Staff Writer. «Roblox surpasses $2 billion in player spending on mobile». *pocketgamer.biz*, 2020-10-22. Skatīts: 2024-03-12.
30. ↑  Matthew Handrahan Editor-in-Chief. «Adopt Me: The most popular game you've never played». *GamesIndustry.biz* (angļu), 2020-07-21. Skatīts: 2024-03-12.
31. ↑  Bryan Lawver. «Roblox Will Pay Community Creators $250 Million This Year». *ScreenRant* (angļu), 2020-07-28. Skatīts: 2024-03-12.
32. ↑  «SuperData Releases 2020 Games and Interactive Media Year In Review — SuperData, a Nielsen Company». *web.archive.org*. 2021-01-06. Arhivēts no oriģināla, laiks: 2021-01-06. Skatīts: 2024-03-12.